Stredná odborná škola strojnícka, Ul. pplk. Pľjušťa 29, 909 01 Skalica

Plán práce výchovného poradcu

Školský rok: 2020/2021 Mgr. Ľudovít Guzmický

Plán práce výchovného poradcu v školskom roku 2020/2021 je zameraný na plnenie úloh výchovného poradenstva. V našej škole hlavnou úlohou je vykonávanie poradenstva pri riešení osobnostných, vzdelávacích, profesionálnych a sociálnych potrieb žiakov a kariérového poradenstva.

Výchovný poradca v prípade potreby sprostredkuje žiakom a ich zákonným zástupcom pedagogické, psychologické, sociálne, psychoterapeutické, reedukačné a iné služby, ktoré koordinuje v spolupráci s triednymi učiteľmi.

Hlavné úlohy výchovného poradenstva:

a) robiť prieskumy, prieskumové štúdie a vyhodnotenia,

b) monitorovať žiakov s problémami vo výchove, vzdelávaní a vývine osobnosti; robiť pre nich pedagogickú diagnostiku a depistáž, zabezpečovať a sprostredkúvať im psychologické a iné odborné služby a starostlivosť,

c) triednym učiteľom poskytovať sprostredkovanie pomoci pri práci so žiakmi intelektovo nadanými a talentovanými, sociálne znevýhodnenými, segregovanými, žiakmi so špeciálnymi výchovno-vzdelávacími potrebami a žiakmi nastupujúcimi do prvého ročníka SŠ,

d) spolupracovať s odborníkmi pri poskytovaní sociálneho poradenstva a poradenstva zameraného na zlepšovanie sociálnych vzťahov v triedach a v škole,

f) zabezpečovať a podieľať sa na realizácii preventívnych aktivít pre žiakov, rodičov a zamestnancov školy,

g) poskytovať odbornú, metodickú, konzultačnú a informačnú pomoc žiakom, rodičom a pedagogickým zamestnancom školy,

h) koordinovať výchovný proces školy a sprostredkúvať škole odborné služby pedagogické, psychologické, informačné, sociálno-právne, medicínske a iné,

i) spolupracovať s vedením školy, s rodičmi, učiteľmi a triednymi učiteľmi,

koordinátorom prevencie, majstrami odbornej výchovy, sociálnymi kurátormi, s lekárom, špeciálnym pedagógom, pracovníkmi pedagogicko-psychologických poradní, špeciálnopedagogických poradní a ďalšími školskými zariadeniami, s orgánmi štátnej správy a samosprávy a ďalšími inštitúciami (aj súkromnými, cirkevnými, charitatívnymi, mimorezortnými, mimovládnymi), podieľajúcimi sa na výchove a vzdelávaní,

j) zabezpečovať spoluprácu školy so službami zamestnanosti, so zamestnávateľskými inštitúciami v regióne a s ostatnými sociálnymi partnermi,

k) na pedagogických radách informovať o výchovno-poradenských aktivitách a o opatreniach potrebných pre riešenie problémov.

**Časový harmonogram hlavných úloh v školskom roku 2020/2021**

SEPTEMBER

Vypracovanie plánu práce výchovného poradcu

Určenie konzultačných hodín výchovného poradenstva

Pripraviť návrhy besied pre jednotlivé ročníky

Nadviazať spoluprácu s CPPPaP v Holíči

Zistiť informácie od triednych učiteľov o žiakoch so špeciálnymi výchovno-vzdelávacími potrebami

Zabezpečiť publikácie o možnostiach štúdia na vysokých školách

Voľba žiackej školskej rady (Ing. Eva Lisková)

Informácie o podmienkach poskytovania sociálneho štipendia

Návšteva Európskeho veľtrhu Gaudeamus – Akadémia Bratislava 2020 – žiaci štvrtého ročníka

OKTÓBER

Zabezpečovať výchovné poradenstvo

Sledovať adaptáciu žiakov prvých ročníkov na sociálne a študijné prostredie

Poskytnúť individuálne pohovory málo adaptabilným žiakom

V spolupráci s rodičmi zabezpečiť psychologické vyšetrenie problémových žiakov

Návštevy základných škôl zamerané na poskytnutie informácií o možnostiach štúdia v našej škole

Príprava Dňa otvorených dverí v našej škole

Beseda s pracovníčkou CPPPaP Holíč zameraná na komunikáciu – prvé a druhé ročníky

Záložka do knihy – druhý ročník

NOVEMBER

Konzultácie a analýza problémov žiakov

Konzultácie k možnostiam štúdia na vysokej škole a vypĺňanie prihlášok na vysokú školu

Štvrťročná klasifikácia – riešiť problémy s triednymi učiteľmi

Medzinárodný deň študentstva

Príprava na stretnutie s rodičmi – RZ 11. 11. 2020

Návšteva podujatia Svet médií – mediálna gramotnosť

DECEMBER

Prostredníctvom dotazníka zistiť a vyhodnotiť aktuálny stav miery šikanovania a používania drog, alkoholu a fajčenia žiakov

Pripraviť Mikulášsky deň pre žiakov školy, prípadne pre deti z materskej školy

Pripraviť besedu s pracovníkmi polície zameranú na práva a povinnosti občanov

Poskytovať informácie o možnostiach štúdia v našej škole

Poskytovať informácie a zistiť záujem o konkrétne vysoké školy našich žiakov

JANUÁR

Vypĺňanie prihlášok na vysoké školy

Príprava podkladov na klasifikačnú poradu

Analýza výchovnovzdelávacích problémov za prvý polrok školského roka 2020/2021

Individuálne konzultácie žiakom štvrtých ročníkov

Pracovné poradenstvo v spolupráci s úradom práce

FEBRUÁR

Návšteva STU v Bratislave

Na základe výsledkov klasifikačnej porady venovať zvýšenú pozornosť a konzultácie neprospievajúcim žiakom a žiakom so zníženými známkami zo správania

Beseda s pracovníčkou CPPPaP zameraná na asertívnu komunikáciu – pedagógovia a majstri odborného výcviku

MAREC

Informácie o maturitných skúškach – zvládnutie záťažových a stresových situácií

Prezentácia školy v základných školách

Konzultácie so žiakmi – riešenie problémových situácií

Medzinárodný deň žien a Medzinárodný deň učiteľov

Deň narcisov – celoslovenská kampaň zameraná na boj proti rakovine – aktívna účasť žiakov našej školy (p. M. Pertlová)

Príprava na stretnutie s rodičmi žiakov – RZ

APRÍL

Individuálne poradenstvo a konzultácie v oblasti sociálne slabších a neprospievajúcich žiakov, žiakov majúcich sklon k šikanovaniu

Beseda s pracovníkom OR PZ na tému Kriminalita mládeže

Výchovný koncert zameraný na ochranu prírody – Deň Zeme

Mladý Európan – aktívna účasť v súťaži

MÁJ

Individuálne poradenstvo žiakom

Pomoc pri príprave prijímacích pohovorov

Spolupráca so žiackou školskou radou, riešenie problémom, príprava na vyhodnotenie práce

JÚN

Hodnotenie výchovných činností v škole

Stretnutie so žiackou školskou radou a zhodnotenie činnosti

Beseda v rámci ekológie a enviromentálnej výchovy k Svetovému dňu životného prostredia

Analýza výchovných výsledkov a vypracovanie správy o výchovnom poradenstve

Plán práce výchovného poradcu je otvorený a v priebehu školského roka sa priebežne doplní o nové informácie a aktivity.

Mgr. Ľudovít Guzmický

výchovný poradca

Skalica 2. septembra 2020